دوناوئشینگئندن قارا دنیزه تؤکولدویو سولینا لیمانینا قدر اوزونلوغو 2779،0 کم-دیر. بونون 2415،0 کم-ای گمیچیلیک اۆچون یارارلیدیر. دونای چایی جوغرافی باخیمدان اوچ یئره بؤلونور: منبعییندن گئنو یاشاییش منطقه سینه قدر یوخاری دونای (988 کم)، گئنودن تورنو-سئوئرین شهرینه‌دهک اورتا دونای (860 کم)، بورادان منصبینه‌دهک آشاغی دونای (931 کم). منبعییندن دنیزه تؤکولدویو نؤقته‌یه قدر آلمانییا، آوسترییا، سلوواکییا، ماجاریستان، خورواتییا، سئربییا، بولقاریستان، رومینییا، مولدووا و اوکراینا داخیل اولماقلا جمعی 10 اؤلکه‌نین تورپاقلاریندان کئچیر.